A Termőföldértékelés.hu Kft. nyilvános Adatkezelési tájékoztatója

Jelen tájékoztató azon természetes személyeknek ad tájékoztatást személyes adataiknak kezeléséről, akik részére számlát állítunk ki.

Figyelem!

**Kérjük figyelmesen olvassa el a jelen Tájékoztatót, annak érdekében, hogy megértse, hogy hogyan kezeljük a személyes adatait. Adatkezelési tájékoztatónkban az alábbi kérdéseire adunk választ, amennyiben további kérdése van, kérjük keressen elérhetőségeink bármelyikén!**

Fontos, hogy adatkezelőként tiszteletben tartjuk mindazon személyek magánszféráját, akik számunkra személyes adatot adnak át és elkötelezett vagyunk a személyes adatok védelmében.

***Amennyiben adatkezelésével kapcsolatban bármilyen kérdése van, vagy bármilyen művelet elvégzését (adatinak továbbítását, törlését, helyesbítését, stb.) szeretné kérni, forduljon hozzánk bizalommal elérhetőségeink bármelyikén.***

***Forduljon hozzánk bizalommal!***

[I. Az adatkezelési tájékoztató hatálya 1](#_Toc66354386)

[II. Ki az adatkezelő, aki a személyes adataimat kezeli? 1](#_Toc66354387)

[III. Ki az adatvédelmi tisztviselő, hol érem el? 1](#_Toc66354388)

[IV. Hogyan és miért kezelik a személyes adataimat? 1](#_Toc66354389)

[V. Milyen adatbiztonsági intézkedések történnek a személyes adataim védelmében? 2](#_Toc66354390)

[VI. Milyen jogok illetnek meg az adatkezelés során? 3](#_Toc66354391)

[VII. Hova fordulhatok jogorvoslatért? 5](#_Toc66354392)

# Az adatkezelési tájékoztató hatálya

***Jelen adatkezelési tájékoztató 2021. március 11-től visszavonásig hatályos***

# Ki az adatkezelő, aki a személyes adataimat kezeli?

Név: Termőföldértékelés.hu Kft.

Székhely: 4024 Debrecen, Batthyány utca 10. fszt. 1

Telefon: +36 20 493 2403

Email: info@termofoldertekeles.hu

Képviseli: Kiss Sándor ügyvezető

# Ki az adatvédelmi tisztviselő, hol érem el?

Társaságunk nem köteles adatvédelmi tisztviselő kinevezésére.

# 

# Hogyan és miért kezelik a személyes adataimat?

Jelen tájékoztató azon természetes személyeknek ad tájékoztatást, akik részére számlát állítunk ki.

**Mi az adatkezelés célja?**

Az adatkezelés célja a számla kiállítása és a számlázási adatok megőrzése és az egyéb jogszabályban előírt kötelezettségek teljesítése

**Mi az adatkezelés jogalapja?**

Az adatkezelés jogi kötelezettség teljesítése.

**Meddig kezelik e célból az adataimat?**

A jogszabályban rögzített időtartamig, mely főszabályként 8 év.

**Jogszabályon alapul-e az adatszolgáltatás?**

Igen, a számvitelről szóló 2000. évi C. törvény 169. § (1) – (6) bekezdései

**Van-e szerződéses kötelezettség, ami a számomra kötelezővé teszi az adatszolgáltatást**

Igen. Az általános szerződési feltételek szerint az adatokat szükséges megadni.

**A szerződéskötésnek előfeltétele-e az adatszolgáltatás?**

Igen. Az adatok hiányában a kért kalkulációt nem tudjuk elkészíteni.

**Köteles vagyok-e megadni a személyes adatait, az adatszolgáltatás elmaradásának következménye:**

Nem kötelező. Azonban, ha nem adja meg a kért személyes adatokat, akkor a kalkulációt nem tudjuk elkészíteni.

**Kik ismerik meg személyes adataimat az adatkezelés során az Önök részéről?**

Cégünk részéről személyes adatait a pénzügyi munkatársak és a cégvezetés ismeri meg.

**Kik férnek hozzá Önökön kívül a személyes adataimhoz, kinek továbbítják azokat?**

A személyes adatokat e célból nem továbbítjuk harmadik félnek, azonban a megkeresés módjának függvényében az alábbi szolgáltatóinkat igénybe vesszük és a személyes adatait megismerhetik. Ezen szolgáltatók:

Tárhelyszolgáltató: Systech Global Kft. 1068 Budapest, Király utca 80.

Könyvelő: Balance 2001 Könyvelőiroda Kft. (4220 Hajdúböszörmény, Petőfi S utca 17. fszt 3.)

**Történik-e harmadik országba, vagy nemzetközi szervet részére adattovábbítás**

Nem. Az e célból átadott adatokat nem továbbítjuk harmadik országba és nemzetközi szervezet részére sem.

**Tájékoztatás automatizált döntéshozatal tényéről:**

Az e célból átadott adatok kezelése során nem történik automatikus döntéshozatal

**Fogják-e kezelni más célra a személyes adataimat?**

Lehetséges, de a más célú adatkezelés megkezdése előtt tájékoztatjuk Önt.

# Milyen adatbiztonsági intézkedések történnek a személyes adataim védelmében?

Elkötelezetten védjük a személyes adatokat az elvész, jogellenes használat, jogellenes továbbítás, módosítás, elérhetetlenség vagy megsemmisülés ellen, és megteszünk minden szükséges intézkedést a személyes adatok bizalmasságának megőrzése érdekében, beleértve a megfelelő technikai és szervezési intézkedések használatát.

A szervezeti intézkedések magukban foglalják az épületeinkben a fizikai hozzáférések ellenőrzését, munkavállalók oktatását, a papír alapú akták elzárását megfelelő helyiségekbe.

A technikai intézkedések magukban foglalják a rendszereinkhez történt hozzáféréshez kapcsolódó titkosítást, jelszóvédelmet és a vírusírtó szoftverek használatát. Az érintettek személyes adatai titkosságának, sértetlenségének és rendelkezésre állásának garantálása érdekében a személyes adatokat kizárólag az illetékes munkavállalók hozzáférését engedő jogosultságához kötött adathordozókon és tárhelyeken, valamint jelszóval védett és/vagy titkosított adatbázisokban tároljuk, mindezt az IT biztonsági szabványoknak és standardoknak megfelelően végezzük. Az adatokat a kockázattal arányos védelem keretében, illetve a személyes orvosi és üzleti adatok típusának besorolásához (klasszifikációjához) mérten hálózati, infrastrukturális és alkalmazás szintű védelemmel (tűzfalakkal, antivírus programokkal, tárolást és kommunikációt titkosító mechanizmusokkal, tartalomszűréssel és egyéb technikai- valamint folyamat-megoldásokkal) biztosítjuk. Az adatvédelmi incidenseket, folyamatosan monitorozzuk és kezeljük. Titkosítás esetében az aszimmetrikus kódolás eredményeképpen a dekódoló kulcs ismerete nélkül a titkosított adatfolyam nem fejthető vissza.

Annak a folyamatnak a részeként, amely során Ön a rendelkezésünkre bocsátja a személyes adatait, ezek az adatok az interneten keresztül is továbbításra kerülhetnek. Annak ellenére, hogy minden szükséges intézkedést megteszünk az Ön által a rendelkezésünkre bocsátott személyes adatok védelme érdekében, az interneten történő adattovábbítás nem tekinthető teljes mértékben biztonságosnak. Ennek megfelelően, Önnek tudomásul kell vennie és el kell fogadnia, hogy a weblapunkon, vagy más Ön által használat rendszeren keresztül történő adattovábbítás biztonságáért nem tudunk teljes felelősséget vállalni, és az ilyen módon történő továbbítás az Ön saját felelősségére történhet, hiszen ezt a továbbítást Ön teszi meg. Amint az Ön személyes adata azonban megérkezik a rendszereinkbe, szigorú eljárásokat tartunk be a biztonság érdekében, és a jogellenes hozzáférés megakadályozása céljából.

A papíralapú dokumentumok és valamennyi papíralapon kezelt személyes adat esetén az adatbiztonságról az illetéktelen személyek által hozzá nem férhető helyen történő tárolás útján gondoskodunk. Az adatkezelési idő lejártát követően a papíralapú dokumentumokat a égetés útján vagy iratmegsemmisítő gép használatával semmisítjük meg, erre szakmailag felkészített munkavállalók útján.

Weblapjaink, illetőleg közösségi médiaoldalaink időről időre tartalmazhatnak olyan utalásokat, amelyek harmadik személyek által működtetett weblapokra mutatnak beleértve akár tagvállalatok weblapjait, illetve a partner hálózatokat is, ezek új adatkezelése nem tartozik az általunk végzett tevékenységek közé.

# Milyen jogok illetnek meg az adatkezelés során?

Az Ön adatvédelmi jogait és jogorvoslati lehetőségeit, és azok korlátozásait részletesen a GDPR tartalmazza (különösen a GDPR 15., 16., 17., 18., 19., 21., 22., 77., 78., 79. és 82. cikkei). Ön az adatairól bármikor tájékoztatást kérhet, bármikor kérelmezheti adatainak helyesbítését, törlését vagy kezelésük korlátozását, egyébiránt a jogos érdeken alapuló adatkezelés ellen tiltakozhat. Az alábbiakban összefoglaljuk a legfontosabb rendelkezéseket. Különösen az alábbiakra hívjuk fel a figyelmét a tájékoztatás megadása során: Ön jogosult arra, hogy a saját helyzetével kapcsolatos okokból bármikor tiltakozzon személyes adatainak jogos érdekéből eredő kezelésünk ellen. Ebben az esetben a személyes adatokat nem kezelhetjük tovább, kivéve, ha a bizonyítjuk, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak. Ha a személyes adatok kezelése közvetlen üzletszerzés érdekében történik, Ön jogosult arra, hogy bármikor tiltakozzon az Önre vonatkozó személyes adatok e célból történő kezelése ellen. Ha Ön tiltakozik a személyes adatok közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

**Amennyiben szeretné jogait gyakorolni (adatinak továbbítását, törlését, helyesbítését stb. kérné) forduljon hozzánk bizalommal elérhetőségeink bármelyikén vagy. Az adatkezelés során különösen az alábbi jogok illetik meg Önt:**

## A tájékoztatáshoz való jog

Amennyiben Önre vonatkozó személyes adatot kezelünk, akkor kötelesek vagyunk Önnek tájékoztatást nyújtani – az Ön erre irányuló kérelme nélkül is – az adatkezelés legfontosabb jellemzőiről, így az adatkezelés céljáról, jogalapjáról, időtartamáról, a képviselőnk személyéről és elérhetőségéről, az adatvédelmi tisztviselőnk elérhetőségéről, a személyes adatok címzettjeiről, jogos érdeken alapuló adatkezelés esetén a mi és/vagy harmadik fél jogos érdekéről, illetve az Ön adatkezeléssel kapcsolatos jogairól és jogorvoslati lehetőségeiről (ideértve a felügyeleti hatósághoz történő panasz benyújtásának jogát), továbbá, amennyiben nem Ön az adatok forrása, úgy a személyes adatok forrásáról és az érintett személyes adatok kategóriáiról, amennyiben Ön még nem rendelkezik ezekkel az információkkal. Ezt a tájékoztatást a jelen tájékoztatónak az Ön rendelkezésre bocsátásával adjuk meg.

A tájékoztatáshoz való jogról a GDPR 13-14. cikkében is olvashat.

## A hozzáférési jog

Ön tájékoztatást kérhet arról, hogy részünkről történik-e Önre vonatkozó adatkezelés, és ha igen, akkor mely adatait és milyen feltételekkel kezeljük. A lekérdezhető feltételek a fenti tájékoztatási jognál is részletezettek, ilyenek az adatkezelés céljai, az érintett személyes adatok kategóriái, a személyes adatok címzettjei, az adatkezelés (tervezett) időtartama, az érintett jogai és jogorvoslati lehetőségei (ideértve a felügyeleti hatósághoz történő panasz benyújtásának jogát), továbbá az adatok nem Öntől való gyűjtése esetén ezek forrására vonatkozó információk.

Az Ön kérése esetén az adatkezelés tárgyát képező személyes adatok másolatát az Ön rendelkezésére bocsátjuk. Az Ön által kért további másolatokért az adminisztratív költségeken alapuló, ésszerű mértékű díjat számíthatunk fel. Ha Ön elektronikus úton nyújtotta be a kérelmet, az információkat széles körben használt elektronikus formátumban kell az Ön rendelkezésére bocsátani, kivéve, ha Ön másként kéri. A másolat igénylésére vonatkozó jog nem érintheti hátrányosan mások jogait és szabadságát.

A másolat kiadásának lehetőségéről, annak módjáról, esetleges költségeiről és egyéb részleteiről kérésére tájékoztatást adunk.

A hozzáféréshez való jogról a GDPR 15. cikkében olvashat.

## A helyesbítéshez való jog

Ön jelezheti felénk, hogy a kezelt adatok pontatlanok, és kérheti, hogy azok helyett mi kerüljön feltüntetésre. Amennyiben tudomására jut Önnek, hogy adata pontatlan, vagy helytelen, akkor jelezze felénk mielőbb és javítjuk.

A helyesbítéshez való jogról a GDPR 16. és 19. cikkében olvashat.

## A törléshez való jog

Ön a jogszabályokban meghatározott esetekben és feltételek mellett kérheti, hogy adatait az adatbázisból késedelem nélkül töröljük. Ilyen eset például, ha a személyes adatokra már nincs szükség abból a célból, amelyből azokat gyűjtöttük vagy más módon kezeltük, vagy ha Ön visszavonja hozzájárulását, és az adatkezelésnek nincs más jogalapja.

Sajnos azonban vannak esetek, amikor az az adat törlését meg kell tagadnunk. Az egyik ilyen eset, ha jogszabály kötelez minket az adatok tárolására (például a számlázáshoz felhasznált adatokat a vonatkozó jogszabályoknak megfelelően főszabályként 8 éves időtartamig tárolni kell), de akár azt a jogos érdére hivatkozva is megtagadhatjuk – akár pl.: egy későbbi bizonyítás miatt – az elévülési időn belüli adattörlést. És persze ezeken a példákon is túl rengeteg eset van, amikor jogszerű a tiltakozás ellenére végzett adatkezelés. Mint úgy általában az adatvédelemben, itt is minden ügy egyedi és egyedileg kell mérlegelni, hogy az adat törlésének megtagadása jogszerű-e.

Az adatokat nem tudjuk törölni, amennyiben az adatkezelés szükséges:

a) a véleménynyilvánítás szabadságához és a tájékozódáshoz való jog gyakorlása céljából;

b) a személyes adatok kezelését előíró, általunk alkalmazandó uniós vagy tagállami jog szerinti kötelezettség teljesítése céljából;

c) a közérdekű archiválás céljából, tudományos és történelmi kutatási célból vagy statisztikai célból, amennyiben a törléshez való jog valószínűsíthetően lehetetlenné tenné vagy komolyan veszélyeztetné ezt az adatkezelést;

d) jogi igények előterjesztéséhez, érvényesítéséhez, illetve védelméhez.

A törléshez való jogról a GDPR 17. és 19. cikkében olvashat.

## A korlátozáshoz való jog

Ön a jogszabályokban meghatározott esetekben és feltételek mellett kérheti, hogy adatainak kezelését (akár jogszabályban) meghatározott ideig korlátozzuk. A korlátozás alá eső adatokat jogszabályban meghatározott kivételektől eltekintve kizárólag tárolni lehet, azokon egyéb művelet nem végezhető. Amennyiben a korlátozás megszűnik, úgy erről értesítjük Önt.

A korlátozást az alábbi esetkörökben kérheti:

* Ön vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, a személyes adatok pontosságának ellenőrzését.
* Amennyiben az adatkezelés jogellenes, de Ön ellenzi az adatok törlését, akkor ehelyett kérheti azok felhasználásának korlátozását.
* Az adatkezelőnek már nincs szüksége a személyes adatokra adatkezelés céljából, de Ön igényli azokat valamilyen jogi eljáráshoz.
* Ön tiltakozott az adatkezelés ellen, ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az Ön jogos indokaival szemben.

A korlátozáshoz való jogról a GDPR 18. és 19. cikkében olvashat.

## Az adathordozhatósághoz való jog

Kérheti, hogy az Önre vonatkozóan kezelt adatokat tagolt, széles körben használt, géppel olvasható formátumban (pl. .doc, .pdf stb.) megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az eredeti adatkezelő. Azaz a GDPR szabályrendszere megkönnyíti az adatkezeléssel érintett helyzetét, hogy személyes adatait egyik adatkezelőtől a másikhoz vigye át. De erre csak akkor van lehetősége, ha az adatkezelés automatizált módon történik.

Az adathordozhatósághoz való jogról a GDPR 20. cikkében olvashat.

## A tiltakozáshoz való jog

Ön a tiltakozáshoz való jogával ez az adatkezelés esetén nem élhet, mert annak jogszabályi feltételei az adatkezelés jogalapja miatt nem valósulnak meg.

## A jogok gyakorlásának keretei

Minden esetben indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatjuk Önt az előbbiekben felsorolt jogaival kapcsolatos kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról a késedelem okainak megjelölésével a kérelem kézhezvételétől számított egy hónapon belül tájékoztatjuk Önt. Ha Ön elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha Ön azt másként kéri.

# 

# Hova fordulhatok jogorvoslatért?

***Először is keressen fel bizalommal bennünket, mindenképpen azon leszünk, hogy megoldjuk problémáját! Ha ez nem sikerül, vagy ezt nem szeretné, akkor felkeresheti az adatvédelmi hatóságot, illetve a bíróságnál pert is indíthat.***

## A felügyeleti hatósághoz fordulás joga:

Az érintetti jogainak megsértése esetén Ön panaszt nyújthat be az illetékes felügyeleti hatósághoz. Magyarországon az illetékes felügyeleti hatóság a Nemzeti Adatvédelmi és Információszabadság Hatóság, rövid neve a NAIH.

## A bírósághoz fordulás joga:

Az érintetti jogainak megsértése esetén továbbá Ön bírósághoz is fordulhat. A pert az Ön – választása szerint – lakóhelye vagy tartózkodási helye szerint illetékes Törvényszék előtt is megindíthatja.

## A magyarországi adatvédelmi felügyeleti hatóság elérhetőségei:

**Nemzeti Adatvédelmi és Információszabadság Hatóság**

Postacím: 1363 Budapest, Pf.: 9.

Cím: 1055 Budapest, Falk Miksa u. 9-11.

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

Weboldal: https://naih.hu